CELEX: 62017TN0227
Language: et
Date: 2017-04-19 00:00:00
Title: Kohtuasi T-227/17: 19. aprillil 2017 esitatud hagi – Falmouth University versus komisjon

10.7.2017   
            
            
               ET
            
            
               Euroopa Liidu Teataja
            
            
               C 221/29
            
         19. aprillil 2017 esitatud hagi – Falmouth University versus komisjon
   (Kohtuasi T-227/17)
   (2017/C 221/42)
   Kohtumenetluse keel: inglise
   
      Pooled
   
   
      Hageja: Falmouth University (Falmouth, Ühendkuningriik) (esindajad: barrister V. Sloane, advokaat F. Harmel ja solicitor T. Kotsonis)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni otsus, milles leiti Euroopa Regionaalarengu Fondi programmiperioodi 2007–2013 osas, et projekti „Enhancing the Creative Knowledge Base of Cornwall“ raames on rikutud õigusnorme ning et vaja on 25 % kindla määraga finantskorrektsiooni;
            
         
               —
            
            
               mõista kohtukulud, seal hulgas hageja kohtukulud, välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimese väite kohaselt on komisjon vääralt leidnud, et valikukriteeriumid rikuvad direktiivi 2004/18/EÜ (1) artikli 44 lõiget 2.
            
         
               2.
            
            
               Teise väite kohaselt ei olnud komisjonil õigust tugineda kolmele täiendavale õigusnormi väidetavale rikkumisele.
            
         
               3.
            
            
               Kolmanda väite kohaselt on igal juhul komisjon vääralt leidnud, et esines kolm täiendavat õigusnormi väidetavat rikkumist.
            
         
               4.
            
            
               Neljanda väite kohaselt on komisjon tegutsenud ilmselgelt ebamõistlikult ja ebaproportsionaalselt, kui otsustas, et finantskorrektsiooni suuruseks on 25 %.
            
         
      (1)  Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132)